Kemm jgħidu kontra l-Facebook. Għax serqilna dak li hu privat minn ħajjitna, u jużawh biex jispijaw fuqna, u ħafna esibizzjoniżmu fuqu, u ma nafx x'ma fihx biex ġabna fi stat tal-biki. Ħabiba tiegħi, li fil-fatt qatt ma kellimtha wiċċ'imb wiċċ, imma sirt inqisha waħda minn numru jikber ta' ħbieb "virtwali" tiegħi, grazzi appuntu għall-Facebook, kellha dan xi tgħid fuq dan il-mezz li tant sar parti integrali mill-ħajja ta' ħafna nies: I spend the vast majority of my waking hours working away at my laptop. Kemm hi perspettiva pożittiva u isbaħ minn xi tgergira milli mdorri nwaddab jien hemmhekk. Grazzi, Marie. Għandna bżonn aktar nies bħalek. Imbagħad qabeż ieħor, ukoll simpatiku dan. Qisu għaddej karnival barra t-tieqa, qal, u kultant iressaq il-purtiera biex jittawwal jara x'qed iħawdu n-nies. Grazzi ħbieb. Sebbaħtuli l-ġurnata.